google/wiki40b huggingface dataset:
Vello Vengerfeldt

Vello Vengerfeldt (sündinud 15. juunil 1952) on eesti sotsiaalametnik.

Haridus

Ta lõpetas 1976. aastal Eesti Põllumajanduse Akadeemia põllumajanduse mehhaniseerimise teaduskonna insener-mehaanikuna.

Töö

1990. aastast töötas Eesti NSV Tervishoiuministeeriumi Tartu Ravitootla juhina. Aastatel 1993–2013 oli ta Tartu Vaimse Tervise Hooldekeskuse juhataja. 
Ta on pälvinud tunnustust psühhosotsiaalse rehabilitatsiooni edendajana.

Isiklikku

Tema tütar on sotsiaalteadlane Pille Pruulmann-Vengerfeldt.
Marko Rillo

Marko Rillo (sündinud 11. juulil 1976 Tartus) on eesti majandusteadlane ja ettevõtja.

LEGO Serious Play

Marko Rillo on LEGO Serious Play metoodika arendaja, populariseerija ja koolitaja. LEGO Serious Play käigus võetakse erinevate eesmärkide sõnastamiseks või probleemide lahendamiseks abiks LEGO klotsid. Mängulises formaadis, millel on tõsine eesmärk (i.k. Serious Play – tõsine mäng) mängivad LEGO Serious Play aruteludes osalejad läbi erinevate probleemide sisu ja samm-sammult töötavad välja stsenaariume, mille abil neid probleeme lahendada. LEGO Serious Play metoodikat kasutatakse nii tavapäraste nõupidamiste paremateks struktureerimiseks (1–10 osalejat), töötubade läbiviimisel (5–20 osalejat) kui ka suurte konverentside korraldamisel (50–500 osalejat).
2009. aastal asutas Marko Rillo SeriousPlayPro.com võrgustiku, millel on tänaseks üle 3000 liikme kõikjal maailmas, kes kasutavad LEGO Serious Play metoodikat eri valdkondades: äri, innovatsioon, haridus, riigikorraldus, meditsiin jt. SeriousPlayPro liikmed korraldavad üle maailma üritusi, kus nad jagavad oma kogemusi, koolitavad uusi LEGO Serious Play metoodikat kasutavaid moderaatoreid ja ühtlasi viivad läbi teadustööd.
Marko Rillo on moderaatorina läbi viinud LEGO Serious Play metoodika abil 2010. aastal Eesti Arengufondi tellimusel Eesti arenguvisiooni sõnastamise 2018. aastani. Ta on LEGO Serious Play metoodika abil modereerinud arutelusid paljudes riigiasutustes, rahvusvahelistes organisatsioonides, Fortune 500 firmades ja alustavates ettevõtetes.
2010. aasta alguses tutvustas Marko Rillo mängulisuse kasutamist igapäevatöös TEDxTartu konverentsi ettekandes "Lipsuga liivakasti".

Isiklikku

Marko Rillo mängis aastatel 1993–1995 ansamblis D-Gän süntesaatorit ja laulis tausta.
Ta on harrastusjooksja.
Oroville'i pais

Oroville'i pais on pais Featheri jõel USA-s Californias.
Pais asub Oroville'i linnast idas.
Oroville'i pais on 235 meetriga USA kõige kõrgem pais, mis toodab hüdroelektrienergiat, varustada veega ja kontrollida üleujutusi. Tammi tõttu tekkis Featheri jõele suuruselt teine inimtekkeline järv Californias, milles on 4,3 triljonit liitrit vett.
Oroville'i paisu hakati ehitama aastal 1961. Ehituse käigus esines mitmeid üleujutusi. Pais valmis 1967 ning hakkas elektrit tootma 1968.
Aastast 1968 on Oroville'i paisu tõttu ümber suunatud osa Featheri jõe vooluhulgast California akvedukti, mis varustab veega San Joaquin orgu nii põllumajanduse kui ka tööstuste tarbeks. Pais on väidetavalt peatanud ligi 1,3 miljardi dollari väärtuses kahjusid aastatel 1987–1999.
Pais takistab kalade rännet kudemisaladele jõe ülemjooksul, lisaks mõjutab kontrollitud vooluhulk otseselt Featheri jõe kaldaäärse ala ökosüsteemi. Kalade migratsiooniolukorra leevendamiseks on jõele rajatud lõhe/vikeforelli kalakasvatus.
Veebruaris 2017 tekkis kriisiolukord, kui paisu põhiline ja hädaolukorra liigveelase said kahjustada, mille tõttu evakueeriti allavoolu jäävatelt aladelt 188 000 inimest. Pärast veetaseme stabiliseerumist lubati inimestel tulla tagasi oma kodudesse.
Rahvapartei (Läti)

Rahvapartei (läti: Tautas partija, TP) oli Läti konservatiivne partei, Euroopa Rahvapartei liige.
Läti Rahvapartei asutati 1998. aastal Andris Šķēle poolt, kes juhtis seda 2002. aastani, mil Šķēle avalikust poliitikast aastateks lahkus.
Rahvaparteile on kahel korral kuulunud Läti valitsusjuhi ametikoht: aastatel 1999–2000 pidas peaministri ametit Šķēle ja aastatel 2004–2007 Aigars Kalvītis.
2006. aasta seimivalimistel sai Rahvapartei 19,49% häältest ning 23 kohta sajast, millega oli seimi suurim partei. 2007. aastal kaotas partei peaministrikoha, kuid jätkas esmalt Ivars Godmanise ning seejärel ka Valdis Dombrovskise valitsuses koalitsioonipartnerina.
2010. aasta 17. märtsil teatas Rahvapartei, et lahkub Valdis Dombrovskise juhitavast 5 partei koalitsioonivalitsusest. 2010. aasta parlamendivalimistel osales Rahvapartei koos erakonnaga Läti Esimene Partei/Läti Tee valimisliidus Hea Läti Eest, kuid sai seimis vaid 4 kohta.
9. juulil 2011 otsustati Rahvapartei kongressil partei tegevus lõpetada.
Rahvapartei kuulus Euroopa Rahvaparteisse.
Hans-Joachim Heusinger

Hans-Joachim Heusinger (sündinud 7. aprillil 1925 Leipzigis) on saksa jurist ja endine Saksa DV riigitegelane.
Hans-Joachim Heusinger on pärit töölisperekonnast. Rahvakooli lõpetamise järel õppis ta aastatel 1939–1942 elektrimehaanikuks. 1942–1945 teenis Wehrmachtis. 1945–1951 töötas ta elektrimehaaniku ja kaablimonteerijana. 1946. aastal astus ta Saksa Vabade Ametiühingute Koondisse ja 1947. aastal Saksamaa Liberaaldemokraatlikku Parteisse. 1951–1952 oli ta Leipzigi Kesklinna linnaosa volikogu liige. 1952–1957 oli Heusinger Saksamaa Liberaaldemokraatliku Partei Leipzigi ringkonna piirkonnasekretär. 1955–1960 õppis ta kaugõppe teel Potsdamis asuvas Saksa Riigi- ja Õigusteaduste Akadeemias juristiks. 1957–1959 oli Heusinger Cottbusi ringkonna Tööstus- ja Kaubanduskoja direktor ning samal ajal ka Cottbusi ringkonna Saksamaa Liberaaldemokraatliku Partei piirkonnaorganisatsiooni esimees.
Alates 1957. aastast oli Hans-Joachim Heusinger Saksamaa Liberaaldemokraatliku Partei Keskjuhatuse liige. Aastatel 1959–1973 oli ta Saksamaa Liberaaldemokraatliku Partei Keskjuhatuse sekretär ja 1972–1980 Saksamaa Liberaaldemokraatliku Partei aseesimees.
16. oktoobrist 1972 kuni 11. jaanuarini 1990 oli Hans-Joachim Heusinger Saksa DV justiitsminister.
1961. aastast kuni 1990. aasta märtsini oli ta Rahvakoja (parlamendi) liige. 1972–1989 oli ta Saksa DV Ministrite Nõukogu esimehe asetäitja.
Prizreni kindlus

Prizreni kindlus (albaania keeles Kalaja e Prizrenit) on restaureeritav keskaegne kindlus tänase Kosovo suuruselt teise linna Prizreni lõunapoolsel mäeküljel. Kindluse müüridelt avaneb suurepärane vaade üle linna, mille tausta ilmestab võimasalt eraldiseisev Paštriki mägi. Türgi keele eeskujul kutsutakse kindlust samatähenduslikult tihti lihtsalt Kalajaks.
Sõjaväelane

Sõjaväelane on sõjaväes (tegevväes) teeniv sõjaväelise auastmega isik.
Andres Vainola

Andres Vainola (sündinud 19. juulil 1966) on Eesti ettevõtja.
Vainola on lõpetanud Tallinna Tehnikaülikooli automaatika ja telemehaanika erialal (1987) ning ärikorralduse erialal (1998). Ta on töötanud Eesti Muusikaakadeemia infotehnoloogia spetsialistina (1989–1991), ASi Eesti Kommertsbüroo kommersdirektori ja juhatuse liikmena (1992–1994), Eesti Erastamisagentuuri ettevõtlusüksuse spetsialistina (1994–1997), Eesti Elektrivõrkude Ehituse juhatuse esimehena (1997–2000).
Aastatel 2000–2014 oli juhtivatel ametikohtadel elektrivõrke ja sidekommunikatsioone ehitavas Soome kontsernis Empower. Ta on 2007. aastast Eesti Liinirongid AS nõukogu liige.
Alates 2014. detsembrist on ta Eesti Energia juhatuse liige kaevandamise ja hoolduse valdkonnas ning 1. maist 2015 ka Eesti Energia Kaevanduste juhatuse esimees.
Vainola on ka Jõelähtme valla Koljunuki sadama omanik ja sadamakapten.
Tema hobideks on meresõit, kalapüük, jaht, korvpall ja reisimine.
Euroopa Ühendatud Vasakpoolsed ja Põhjala Vasak-Rohelised

GUE/NGL-i seisukohad

GUE/NGL soovib, et Euroopa Liidus valitseks maade vahel solidaarsus ning et mõjuvõimsamad riigid ei suruks oma poliitikat teistele peale.
GUE/NGL leiab, et praegu on Euroopa Liidus liiga vähe demokraatiat ning et EL lähtub põhiliselt uusliberaalsest poliitikast, mis suuresti eirab tavakodanike vajadusi. Seetõttu tähtsustab GUE/NGL maade koostööd, mis kindlustaks nende spetsiifiliste probleemide, vajaduste ja tugevate külgede arvestamise Euroopa Liidus.
GUE/NGL on veendunud, et rahulikuks kooseksisteerimiseks ei ole vaja Euroopa Liidu militariseerimist. GUE/NGL pooldab turvalist tulevikku, kuid seda mitte sõjalise võimu, vaid pigem organisatsioonidevahelise koostöö abil.
Riho Tammekand

Riho Tammekand (sündinud 30. detsembril 1963 Keilas) on eesti karikaturist.
Ta on õppinud Haljala 8-klassilises koolis (1971–1979). Haridusteed jätkas Tartu Kunstikoolis 1979–1983. 
Aastatel 1991–1999 joonistas karikatuure ajalehele Viru Sõna (Virumaa Teataja). Tema koomikseid avaldati ka ajalehes Meie Meel.
Tema karikatuure on avaldanud ka ajakiri Pilkaja. On osalenud mitmel karikatuurivõistlusel.
Palmi-amatsoonpapagoi

Välimus

Palmi-amatsoonpapagoid kasvavad kuni 35 cm pikkuseks ja kaaluvad kuni 480 g. Nad on rohelise sulestiku, punase otsaesise, kollaste põskede ja õrnalt sinaka pealaega. Neil puudub sooline dimorfism (isas- ja emaslinnud pole näiteks sulestiku ega silmade värvi järgi eristatavad).

Toitumine

Palmi-amatsoonpapagoid toituvad peamiselt seemnetest, pähklitest ja puuviljadest. Neile on mürgised šokolaad, kofeiin, alkohol, avokaado ja õunaseemned.

Pesitsemine

Nad pesitsevad puuõõnsustes ja pesakonnas on tavaliselt 3 või 4 valget muna. Emane lind muneb umbes 26 päeva ja tibud lahkuvad pesast umbes 60 päeva pärast koorumist.
Lembrilaid

Lembrilaid on Saare maakonnas Saaremaa vallas Kahtla laiu lähedal asuv 3,8 hektari suurune saar (laid). Saare rannajoone pikkus on 1,1 kilomeetrit.
Laiu koordinaadid on 58° 24′ N, 23° 5′ E.
Laid kuulub Kahtla-Kübassaare hoiuala koosseisu ja on looduskaitse all.
Moora vald

Moora vald (saksa keeles Mohrenhoff) oli vald Virumaal Simuna kihelkonnas. Vald eksisteeris 1868–1892.
Mare Zaneva

Mare Zaneva (sündinud 19. septembril 1956) on eesti tõlkija.
Ta õppis algul Tartu Riiklikus Ülikoolis vene filoloogiat ja seejärel 1980. aastatel viis aastat Sofias. Ta on tõlkinud bulgaaria keelest eesti keelde.

Isiklikku

Tema isa oli kirjanik Aadu Hint ja ema oli tõlkija Ita Saks.
Split

Split on Spliti-Dalmaatsia maakonna halduskeskus Horvaatias Aadria mere ääres. See on Dalmaatsia suurim linn ja Horvaatia suuruselt teine linn pealinna Zagrebi järel. 2011. aasta rahvaloenduse andmetel oli linna elanike arv 178 102. 2001. aastal elas linnas 188 694 elanikku.
Jalaväekindral

Jalaväekindral (inglise general of the infantry) on mitmes riigis kehtinud või kehtiv sõjaväeline auaste.

Venemaa keisririik

Venemaa keisririigisis anti auastet (vene генерал от инфантерии) välja kuni 1763. aastani ja uuesti 1796. aastast. See oli teenistuastmete tabelis II klassi auaste. Mereväes vastas sellele admirali ja tsiviilteenistuses tõelise salanõuniku auaste. 1763–1796 vastas jalaväekindrali auastmele general en chef'i auaste.
EGFR

EGFR (ka ErbB1 või HER1) ehk epidermaalse kasvufaktori (EGF) retseptor on transmembraanne valk, mis reguleerib rakkudes erinevaid võtmeprotsesse nagu nende kasv, proliferatsioon ja diferentseerumine, samuti tumorigenees ja metastaaside moodustumine. Tegu on retseptor-türosiinkinaasiga, mis kuulub ErbB perekonna retseptorite hulka ja on oluline organismi signalisatsioonisüsteemis. EGFR on retseptoriks mitmele EGF perekonna ligandile.
Nii epidermaalse kasvufaktori kui selle retseptori avastas Stanley Cohen Vanderbilti Ülikoolist. 1986. aastal tõi avastus koostöös Rita Levi-Montalciniga neile ka Nobeli meditsiiniauhinna.
EGFRi ja ka teiste retseptor-türosiinkinaaside ebapiisav ekspressioon võib viia erinevate neuroloogiliste haigusteni nagu näiteks Alzheimeri tõbi, Parkinsoni tõbi või skisofreenia. Samas on üleliigne ekspressioon või mutatsioonid retseptoris seotud hoopis kasvajate tekke ja mitmete vähivormidega. EGFRi ekspressiooni saab inhibeerida monoklonaalsete antikehadega, mille sihtmärk on ekstratsellulaarne moodul, ja väikeste molekulidega, mille märklaud on intratsellulaarne kinaasi domeen.

Roll neuroloogilistes haigustes

ErbB signalisatsioonil on väga tähtis roll ajurakkude arengus. Seetõttu on ErbB vähenenud ekspressioonil ka seos mitmete neuroloogiliste haigustega. Skisofreenia ja Parkinsoni tõve puhul esineb GABAergiliste ja/või dopaminergiliste neuronite väärtalitlus.
Parkinsoni tõbi on progresseeruv neurodegeneratiivne haigus. Patsientidel esinevad häired liikumises ja kõnes. Haiguse korral degenereeruvad keskajus dopaminergilised neuronid. Samuti on vähenenud nii EGFi kui EGFRi tase ajus. Haiguse eest vastutava geeni nimetatakse parkiniks. Selle mutatsioon kiirendab EGFRi degradatsiooni. Lõpuks hääbub ErbB-1 ehk EGFRi signaal.
Skisofreenia on vaimne häire, mis väljendub inimese ebanormaalses käitumises. Sümptomiteks on näiteks reaalsustaju kadu, luulud, nõrgenenud sotsiaalne ja emotsionaalne käitumine, depressioon. Skisofreenia patsientidel vahelduvad psühhootilised ja endassetõmbumise episoodid. Haiguse tekkel on mõju nii keskkondlikel kui geneetilistel faktoritel. Haigusele veel ravi pole, kuid sümptomeid saab leevendada.
Rachelle Lefevre

Rachelle Lefevre (sündinud 1. veebruaril 1979 Montrealis) on Kanada näitleja.
Ta on mänginud sellistes telesarjades nagu "Under The Dome" ja "Big Wolf on Campus". Ta mängis vampiiri Victoria Sutherlandi kahes esimeses "Videviku saaga" filmis ("Videvik" ja "Noorkuu"), siis asendati ta Bryce Dallas Howardiga.

Eraelu

Rachelle Lefevre on sündinud aastal 1979 Montrealis Québecis, kus teda kasvatasid inglise keele õpetajast isa ja psühholoogist ema. Tema isa pere on pärit Prantsusmaalt ja Iirimaalt. Ehkki ta lapsepõlvekodus ja koolis räägiti põhiliselt inglise keelt, räägib Rachelle nüüd hästi ka prantsuse keelt. Ta õppis Centenniali Akadeemias, hiljem loovat kunsti Dawsoni Kolledžis. Ta õppis näitlejaks kaks suve Walnut Hilli koolis Naticis Massachusettsis.
Rachellel on kolm õde.
Mika Lintilä

Isiklikku

Tema isa Aaro Lintilä (1928–1986) oli Soome keskerakondlik poliitik.
Daniil Dubov

Daniil Dmitrijevitš Dubov (vene keeles Даниил Дмитриевич Дубов; sündinud 18. aprillil 1996 Moskvas) on vene maletaja, rahvusvaheline suurmeister (2011). 
Dubov sai suurmeistriks 15-aastaselt 2011. aastal. Aasta varem sai ta FIDE-lt rahvusvahelise meistri nimetuse. 2017. aastal võitis Dubov Venemaa meistrivõistlustel pronksmedali.
Ta kvalifitseerus 2013. aastal Euroopa meistrivõistlustelt samal aastal Tromsøs peetud maailmakarikavõistlustele, kus ta teises ringis pidas tasavägise matši eksmaailmameistri Ruslan Ponomarjoviga, keda võitis tulemusega 5:4. Kolmandas ringis kaotas ta Anton Korobovile.
2017. aastal maailma karikal Thbilisis võitis Dubov avaringis Daniel Fridmani, 2. ringis Sergei Karjakini ja 3. ringis Vladislav Artemjevit. Kaheksandikfinaalis kaotas ta Levon Aronjanile.
2019. aastal maailma karikal Hantõ-Mansiiskis võitis ta avaringis Emilio Córdovat, kuid kaotas teises ringis Alireza Firouzjale.
2019. aastal pääses Dubov turniirikorraldaja nominatsiooni kaudu mängima FIDE Grand Prix 2019 sarja (kokku osaleb seal 21 tippmängijat). Sarja viimane (4.) turniir lõpeb 24. detsembril. Sarja esimesel turniiril Moskvas (mais 2019) võitis ta avaringis Anish Girit, kuid teises ringis kaotas Hikaru Nakamurale. Teisel turniiril Riias (juulis 2019) kaotas Dubov avaringis Şəhriyar Məmmədyarovile.
Bruno (Liivi ordumeister)

Bruno (surnud 1. juunil 1298) oli Liivi ordumeister aastatel 1297–1298.
Bruno kohta on teada vaid tema nimi ja ametiaeg. Enne ordumeistriks saamist oli ta 1296–1297 ka ordu viitsemeister. Ta hukkus Turaida lähedal.
Bruno-nimeline oli ka tolleaegne Järva foogt, kes oli ametis aastatel 1295–1297. Et ka tolle kohta rohkem andmeid peale nime ja ametiaja teada pole, siis on võimalik, et tegu on ühe ja sama isikuga. Ka esimene Kuldīga komtuur oli Bruno-nimeline, kuid et tema ametiaeg jääb 1252. aastasse, on tõenäoliselt tegu erineva isikuga.
Việt Cộng

Việt Cộng (täisnimi vietnami keeles Mặt trận Dân tộc Giải phóng miền Nam Việt Nam, prantsuse keeles Front National de Liberté) oli Lõuna-Vietnami kommunistlik vastupanuorganisatsioon. See rajati 1960 Ngô Đình Diệmi karmi poliitika vastu. Rajati suhted Hồ Chí Minhi valitsusega. Việt Cộngi üks suur eesmärk oli ühendada Vietnam Hồ Chí Minhi juhtimisel. Kahe poole tüli tõusis sõjaks (Vietnami sõda).
Põhipealetungid olid nende poolt Tếti pealetung (1968) ja Lihavõttepealetung (1972). 8. juuni 1969 kuulutati välja Lõuna-Vietnami Vabariigi Ajutine Revolutsiooniline Valitsus (LVVARV). Juhiks sai Huỳnh Tấn Phát.
1973 rahu järgi lepiti Vietnami jagamine kokku nii, et Lõuna-Vietnam ja LVVARV jäävad oma positsioonidele ehk sisuliselt tehti kaksikvalitsus ja Lõuna-Vietnami territooriumile Põhja-Vietnami väeosad. 1973 Pariisi rahu allkirjastasid USA, Việt Cộng ja Põhja-Vietnam. Rahu pidi tagama sõjategevuse lõpu Lõuna-Vietnamis. Kuid lahingud jätkusid. 30. aprill 1975 vallutasid Põhja-Vietnami väeosad Việt Cộngi lipu all Saigoni.
Việt Cộng asus valitsema Lõuna-Vietnami üleminekuvalitsust ja 1976 kahe Vietnami ühendades likvideeriti ka see organisatsioon.
Unipiha vald

Unipiha vald (saksa keeles Unnipicht) oli vald Tartumaal Nõo kihelkonnas. Vald eksisteeris 1866–1899 ja siis liideti see vald Kodijärve vallaga.
Aerosport OÜ

Aerosport OÜ on Keilas asuv Eesti lennukitootja. Ettevõtte keskendub jõuallikaga langevarjude, mootorvarjude disainimisele ja tootmisele vastavalt USA FAR 103 ülikergete sõidukite reeglitele ning Euroopa Rahvusvahelise Lennuspordiföderatsiooni ülikerglennukite kategooriale.
Ettevõtte toodetud jõuallikaga langevarjud ja mootorvarjud on tuntud laia mootori, propelleri ja madala ülekande valiku tõttu .
Varbla kihelkond

Piirkonna ajalugu

Kihelkond moodustati aastal 1611 Hanila kihelkonna lõunaosast. Oli hiljemgi mitu korda Hanilaga ühendatud. Kihelkonnakirik ehitati aastal 1858, teistel andmetel 1860–1861 vana puukiriku asemele. 
Aastatel 1883–1889 siirdus suur osa elanikke õigeusku, rajati Paadrema kirik.
 
„V. khk. asetseb Läänemaa äärmises lõunaosas, põhja–lõunasuunaliselt voorestatud alal. Maapind kerkib kahe valdava suurvoorena, millele on koondunud põllumaa ja asustus, voorte vaheline lohkus ala on aga soode, puisniitude ja metsade all. Kirik ühes lähedalolevate suuremate küladega asetseb läänepoolse voore lael.“
 – Eesti Entsüklopeedias, August Tammekannu kirjeldus Varbla kihelkonnast

Kihelkonna alad tänapäeval

Tänapäeval hõlmavad kihelkonna osad Pärnu maakonna Lääneranna valla ning Vaiste mõisa ja Rammuka küla piirkonna Pärnu linnas.
Riiklik Looduskaitsekeskus

Riiklik Looduskaitsekeskus (LKK) oli aastatel 2006–2009 Keskkonnaministeeriumi haldusalas tegutsenud riigiasutus, mis loodi endiste kaitsealade administratsioonide baasil 1. jaanuaril 2006.

Ülesanne

LKK ülesandeks oli looduskaitse praktiline korraldamine ning looduskaitset puudutavate otsuste osas arvamuse andmine.

Liikmesus

LKK oli EUROPARCi (Euroopa Loodus- ja Rahvusparkide Föderatsioon) liige (Lahemaa Rahvuspargi Administratsiooni õigusjärglasena).

Tegevuse lõpetamine

Riiklik Looduskaitsekeskus lõpetas oma tegevuse 1. veebruaril 2009, kui Riikliku Looduskaitsekeskuse, Kiirguskeskuse ja maakondade keskkonnateenistuste liitmise teel loodi Keskkonnaamet.
Turneri maakond

Ajalugu

Turneri maakond moodustati 1871. aastal. Maakond sai nime John W. Turneri järgi.
Uno Ussisoo

Uno Ussisoo (12. mai 1920 – 28. november 1993) oli eesti entsüklopedist, tõlkija ja keelemees.
Ta sündis aastal 1920 Tallinnas kooliõpetaja Teodor Ussisoo perekonnas. 
Ta lõpetas 1938. aastal Gustav Adolfi Gümnaasiumi. Seejärel õppis ta aastast 1939 Tartu Ülikooli filosoofiateaduskonnas. Ta kuulus üliõpilasseltsi Liivika. 
Aastal 1943 arreteeriti ta SD poolt, ta viibis aastatel 1943–1944 Saksa vangilaagrites. Aastal 1945 arreteeriti ta NKVD poolt Tallinnas, ta viibis aastatel 1946–1956 Ivdeli ja Inta vangilaagrites Venemaal. Eestisse sai ta tagasi aastal 1956. 
Ta lõpetas aastal 1962 Tartu Riikliku Ülikooli inglise filoloogina.
Ta tõlkis gruusia kirjandust, kirjutas järelsõna Juta Bedia tõlgitud gruusia eeposele "Kangelane tiigrinahas".

Isiklikku

Tema isa oli haridustegelane Teodor Ussisoo.
Muinsuskaitse Seltsi Sõnumid

Muinsuskaitse Seltsi Sõnumid oli 1988-1998 ilmunud Muinsuskaitse Seltsi häälekandja. Leht ei ilmunud 1992-1997. Leht ilmus üks kord kuus. Lehe järeltulija on aastast 2006 ilmuv Eesti Kodu-uurimise Seltsi ja Eesti Muinsuskaitse Seltsi aastaraamat.
Wilhelm von Kotzebue

Wilhelm von Kotzebue (19. märts 1813 (ukj) Tallinn – 5. november 1887 (ukj) Tallinn) oli Venemaa diplomaat ja publitsist. 
Ta oli Oru mõisa omanik.

Isiklikku

Tema isa oli näitekirjanik August von Kotzebue.
Raul Pint

Tegevus

Alates 1990. aastast on osalenud aktiivselt Eesti majanduselus. Alates 1995. aastast on spetsialiseerunud ettevõtete likvideerimisele. On osalenud otseselt või konsultandina üle 2500 ettevõtte tegevuse lõpetamisel ja likvideerimisel. On leidnud aastate jooksul korduvat avalikku tunnustust oma tööle, sealhulgas ka negatiivset.
Ühikarotid

1. Hooaeg

Uued tegelased, uued seiklused ja uus ühikas! Ühikamutile pakutakse tööd medkooli ühiselamus, kus on ennast sisse seadmas ka uued ühikarotid – meditsiiniõeks õppivad neiud ja mõned naiste seltskonda eksinud poisid. Kuidas üksteisele täiesti võõrad noored esimest korda kohtuvad ja milliseid saladusi ühika seinte vahel peitub?
1. jagu (01) Midagi on siin mäda
2. jagu (02) Mida uskuda
3. jagu (03) Sead
4. jagu (04) Jälitajad
5. jagu (05) Rahvalikud laulud
6. jagu (06) Pidu! Pidu!
7. jagu (07) Salasilmad
8. jagu (08) Must auk

Artiklid

Katharina Toomemets: "Ühikarotid müüsid täikal maha kolm kotitäit asju". Õhtuleht, 24.05.2010
""Ühikarotid" levitavad noorte seas katku". Delfi, 18.01.2011
Harro Puusild: "Ühikarotid Andri ja Ivo". NaisteMaailm, 25.03.2010
"Ühikarotid: hooaeg läheb, plaat tuleb". Elu24, 25.11.2010
". Elu24, 27.02.2012
". Elu24, 27.02.2012
". Elu24, 27.02.2012
". Publik, 28.02.2012
". Publik, 27.02.2012
". Õhtuleht, 28.02.2012
". Reporter, 28.02.2012
". Publik, 28.02.2012
". Publik, 28.02.2012
". Elu24, 28.02.2012
Võduvere (Jõgeva)

Ajalugu

Võduvere küla on esmamainitud 1599. aastal (Woydower), kui küla kuulus Jõgeva folvarki koosseisus Laiuse lossi staarostkonda. Järgmised mainimised on 1601. aastal (Wododwer) ja 1624. aastal (Waddofer).
Haldusjaotuslikult kuulus Võduvere küla Tartumaale Laiuse kihelkonda Jõgeva mõisapiirkonda.
1866. aastast alates oli küla Jõgeva valla koosseisus.
Nõukogude ajal kuulus Võduvere Jõgeva rajooni Jõgeva külanõukokku.
1975. aastal liideti Võduvere külaga Kaasikutaguse küla.
Toce mõis

Toce mõis (saksa keeles Tootzen, läti keeles Toces muiža) oli rüütlimõis Liivimaal Võnnu kreisis Ļaudona kihelkonnas. Tänapäeval asub Lätis Madona piirkonnas Ļaudona vallas Toces.

Ajalugu

Mõisat on omanud Laudohnid.
Arhiiv

Avalikud arhiivid

Avalikud arhiivid on vastavalt arhiiviseadusele Rahvusarhiiv ja kohaliku omavalitsuste (Tallinna Linnaarhiiv ja Narva Linnaarhiiv) arhiivid. Aastail 1999-2011 kuulusid rahvusarhiivi koosseisu ajalooarhiiv, riigiarhiiv ja maa-arhiivid (hiljem regionaalsed osakonnad), mis alates 2016. aastast on rahvusarhiivi osakonnad keskustega Tartus, Tallinnas, Rakveres ja Valgas. .
Rahvusarhiivi üksus filmiarhiiv is säilitatakse ringvaateid, kroonikapalu, dokumentaal-, muusika-, mängu-, anima-, reklaam- ja amatöörfilme.
Avalik arhiiv on arhiiviasutus Rahvusarhiivi ja kohaliku omavalitsuse arhiivi tähenduses. Avalik arhiiv tagab arhivaalide juurdepääsu.
Rahvusarhiivi peahoone asub Tartus nimega Noora.  Peahoone avati 2017. aasta algul.